**Pályázati felhívás**

A Tóth István és Tóth Terézia Ösztöndíj Közalapítvány kuratóriuma

**„A munkavállalói nyelvi kompetenciák megalapozása”**

érdekében pályázatot hirdet az alábbi feltételekkel:

* A 2021/22. tanévre a székesfehérvári szakképző intézmények valamelyikébe 1. helyen jelentkező 8. évfolyamos, Székesfehérváron lakó tanulók javára nyújthat be pályázatot az általános iskola, ahol az ösztöndíjra javasolt tanul.
* Kéttannyelvű képzést folytató iskolák tanulói ebben a támogatásban nem részesülnek.
* Az ösztöndíjban azon intézmények tanulói részesülhetnek, amelyekben a tanulmányok folytatásáért és a tanulmányi kötelezettségek teljesítéséért a tanulóknak nem kell térítési díjat vagy tandíjat fizetniük.
* Egy általános iskola legfeljebb 2 tanuló javára pályázhat, angol nyelvi képzésre.
* A támogatottak keretszáma a 2021/22. tanév tavaszi félévében 20 fő.
* Benyújtási határidő: 2022. február 15.
* A kedvezményezettnek javasolt tanulók szociális helyzet és tanulmányi követelmények alapján kerülnek jelölésre és kiválasztásra. A tanulmányi követelmény kettős: Általános tanulmányi eredmény, és nyelvi érdemjegy az adatlap szerint.
* Az ösztöndíjat teljes egészében nyelvi képzésre kell fordítani, azt a Közalapítvány a kiválasztásra kerülő képzőszervezet számára folyósítja.
* A pályázati dokumentum az alábbiakból áll:
1. Pályázati adatlap.
2. Iskolai javaslat, legfeljebb 500 karakter.
3. Teljeskőrű jövedelmi igazolás, amit a szülő az iskolának nyújt be, az iskola ezt zárt borítékban csatolja a pályázati anyagba.
* Az iskolák a Közalapítványtól további útmutatót kapnak a pályázathoz és az adatlap használatához.
* A pályázati igényt a szülő az iskolának jelzi.
* A nyelvi képzés során a biztosított órák felében egyéni felkészítés, felében 2-4 fős csoportokban végzett kommunikációs tréning történik. A további módszertani kérdésekben a képzéssel megbízott szervezet dönt.
* A nyelvi felkészítő képzés a középiskolai felvételi eljárást követő időszakban történik. Az időpontról és helyszínről az iskola és a szülő (emailben) kap értesítést.

**A pályázatot a közalapítvány címére lehet megküldeni:**

Tóth István és Tóth Terézia Ösztöndíj Közalapítvány Székesfehérvár, Városház tér 1.

A pályázat ugyanott a recepción is leadható.

A borítékra rá kell írni a **„Nyelvi pályázat”** jelzést.

Székesfehérvár, 2022. január 14.